13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 480 της 13/21 Μαΐου 1981 (ΦΕΚ Α' 132) Περί του Οργανισμού του Ταμείου Επικουρικής Ασφαλίσεως και Προνοίας Προσωπικού Εμπορικών και Βιομηχανικών, Επαγγελματικών και Βιοτεχνικών Επιμελητηρίων του Κράτους. Έχοντες υπ’ όψει : 1.Τας διατάξεις του άρθρου 12 του Ν. 1096/1980 (ΦΕΚ 281/11.12.80 τ.Α') ''Περί ρυθμίσεως θεμάτων ιατρών του Ιδρύματος Κοινων. Ασφαλίσεων και άλλων τινων διατάξεων'' και του άρθρου 5 παρ. 5 του Ν. 38/75 (ΦΕΚ 83/29.4.1975 τ. Α'). 2.Τας διατάξεις του Ν. 981/1979 (ΦΕΚ 239/1979 τ.Α') ''Περί καταργήσεως του Κλάδου Συντάξεων του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους''. 3.Την κοινήν απόφασιν των Πρωθυπουργού και Υπουργού Οικονομικών υπ’ αριθ. Δ2652/66/20.5.80 ''περί αναθέσεως αρμοδιοτήτων στους Υφυπουργούς Οικονομικών'' (ΦΕΚ 497/80 τ.Β'). 4.Την γνώμην του Διοικητικού Συμβουλίου του Ταμείου Επικουρικής Ασφαλίσεως και Προνοίας Προσωπικού Εμπορικών και Βιομηχανικών Επαγγελματικών και Βιοτεχνικών, Επιμελητηρίων του Κράτους, ληφθείσαν κατά τας υπ’ αριθ. 670/18.1.78 και 686/12.4.78 συνεδριάσεις αυτού. 5.Την υπ’ αριθ. 73/1981 γνωμοδότησιν του Συμβουλίου της Επικρατείας, προτάσει των Υπουργών επί της Προεδρίας Κυβερνήσεως, Οικονομικών και Κοινωνικών Υπηρεσιών, αποφασίζομεν: Άρθρον 1. Βασική διάρθρωσις υπηρεσιών. Αι υπηρεσίαι του Ταμείου Επικουρικής Ασφαλίσεως και Προνοίας Προσωπικού Εμπορικών και Βιομηχανικών, Επαγγελματικών και Βιοτεχνικών Επιμελητηρίων του Κράτους αποτελούν Τμήμα συγκροτούμενον ως κάτωθι: α)Γραφείον Διοικητικού. β)Γραφείον Λογιστηρίου. γ)Γραφείον Εσόδων - παροχών. δ)Γραφείον Ελέγχου Εργοδοτών. Άρθρον 2. Αρμοδιότητες Τμήματος. Η αρμοδιότης του Τμήματος ανάγεται εις τα κάτωθι θέματα κατανεμόμενα μεταξύ των Γραφείων αυτού ως έπεται: α)Το Γραφείον Διοικητικού επιμελείται της δακτυλογραφήσεως των εγγράφων και των πρακτικών του Ταμείου, της αλληλογραφίας τούτου και τηρεί το πρωτόκολλον εισερχομένων και εξερχομένων εγγράφων. Ωσαύτως επιμελείται παντός θέματος αναφερομένου εις την εν γένει υπηρεσιακήν κατάστασιν του προσωπικού του Ταμείου, ως και της οργανώσεως τούτου. β)Το Γραφείον Λογιστηρίου επιμελείται της τηρήσεως και ενημερώσεως των Λογιστικών Βιβλίων του Οργανισμού συμφώνως προς τας κειμένας διατάξεις και τας εκάστοτε εγκυκλίους της Προϊσταμένης Αρχής. Συντάσσει τον ετήσιον προϋπολογισμόν Εσόδων και Εξόδων του Ταμείου ως και τον Ισολογισμόν και τον Απολογισμόν αυτού, καταρτίζει τα μηνιαία Ισοζύγια, λογιστικάς καταστάσεις κ.λπ. Εκδίδει τα απαιτούμενα παραστατικά εισπράξεων και πληρωμών και διαφυλάσσει άπαντα τα Λογιστικά Βιβλία του Ταμείου, επιμελείται του ελέγχου των παραστατικών εσόδων και εξόδων και ειδικώτερον των οικείων πιστώσεων δια τας δαπάνας και περί του νομίμου των εισπράξεων και πληρωμών κατά τας κειμένας διατάξεις. γ)Το Γραφείον Εσόδων-Παροχών επιμελείται της βεβαιώσεως και εισπράξεως των κατά τας κειμένας διατάξεις απαιτήσεων του Ταμείου εξ ασφαλιστικών εισφορών και προσθέτων τελών, τηρεί τους ατομικούς λογαριασμούς των ησφαλισμένων ως και τα μητρώα αυτών. Επιμελείται της χορηγήσεως περιοδικών και εφ’ άπαξ παροχών εις τους δικαιουμένους τούτων κατά τας οικείας διατάξεις κατόπιν ελέγχου των υποβαλλομένων δικαιολογητικών και τηρεί αρχείον συνταξιούχων και μητρώον ησφαλισμένων. Συντάσσει τας εισηγήσεις επί των αιτήσεων των ησφαλισμένων προς συνταξιοδότησιν και υποβάλλει ταύτας εις τα κατά τας κειμένας διατάξεις αρμόδια όργανα απονομής των παροχών. δ)Το Γραφείον Ελέγχου εργοδοτών επιμελείται του ελέγχου των εις το Ταμείον αποστελλομένων καταστάσεων κρατήσεων και εισφορών των ησφαλισμένων δια την ακρίβειαν τούτων και προβαίνει εις την επιβολήν των προσθέντων τελών συμφώνως τω Κανονισμώ του Ταμείου και δι’ επιτοπίου μεταβάσεως εις την έδραν των εργοδοτών, προβαίνει εις τον έλεγχον της εις το Ταμείον αναλογούσης εισφοράς επί των ετησίων εσόδων τούτων. Η περαιτέρω κατανομή των αρμοδιοτήτων γίνεται δι’ αποφάσεως του Διοικητικού Συμβουλίου του Ταμείου, κατά τας εκάστοτε υπηρεσιακάς ανάγκας. Άρθρον 3. Διάρθρωσις θέσεων. Αι υφιστάμεναι θέσεις του Ταμείου αι προβλεπόμεναι υπό της υπ’ αριθμ. 71114/57 αποφάσεως του Υπουργού Εργασίας (ΦΕΚ 19/57 τ.Β') και του Β.Δ/τος 859/69 (ΦΕΚ 282/Α') αναδιαρθρούνται κατά Κλάδους και βαθμούς ως ακολούθως: 1.Μόνιμοι θέσεις. Κλάδος ΑΤ1 Διοικητικός Λογιστικός. Μία (1) θέσις επί βαθμοίς 5ω - 4ω. Μία (1) θέσις επί βαθμοίς 8ω - 6ω. Κλάδος ΜΕ1 Διοικητικός Λογιστικός. Μία (1) θέσις επί βαθμοίς 5ω - 4ω. Τρεις (3) θέσεις επί βαθμοίς 10ω - 6ω. ΙΙ.Θέσεις Προσωπικού επί σχέσει Ιδιωτικού Δικαίου διεπομένου υπό των διατάξεων των Ν.Δ. 385/1969 και 1198/1972. Μία (1) θέσις καθαριστρίας. Άρθρον 4. Προσόντα. Τα ειδικά τυπικά προσόντα διορισμού εις τον εισαγωγικόν βαθμόν εκάστου Κλάδου ορίζονται ως έπεται. α)Δια τον Κλάδον ΑΤ1, πτυχίον οιουδήποτε τμήματος Νομικής Σχολής ημεδαπού Πανεπιστημίου ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον πτυχίον Σχολής της αλλοδαπής. β)Δια τον ΜΕ1 Κλάδον, Απολυτήριον εξαταξίου Γυμνασίου ή Λυκείου ή άλλου ισοτίμου Μέσου Σχολείου. 2.Ως τυπικόν προσόν ποσλήψεως εις την θέσιν της καθαριστρίας ορίζεται Απολυτήριον Δημοτικού Σχολείου και ηλικία ουχί ανωτέρα του 45ου έτους. Άρθρον 5. Προϊστάμενοι υπηρεσιών-Αναπλήρωσις. 1.Του Τμήματος προΐσταται ο επί βαθμοίς 5ω-4ω υπάλληλος του Κλάδου ΑΤ1 Δ/κού-Λ/κού. Ούτος υπογράφει μετά του Προέδρου του Δ.Σ. πάν έγγραφον δεσμεύον το Ταμείον. Συνυπογράφει μετά του Προέδρου του Δ.Σ. και του Προϊσταμένου του Γραφείου Λογιστηρίου εντάλματα πληρωμών, επιταγάς ως και παν έτερον έγγραφον οικονομικής φύσεως. (Αντί για τη σελ.370,05) Σελ.370,05(α) Τεύχος Η33-Σελ.93 Ταμείο Πρόνοιας Προσωπικού Εμπορ.& Βιομηχ.,Επαγγελμ.& Βιοτεχν.Επιμελητηρίων 39.Η.γ.13 2.Τον Προϊστάμενον του Τμήματος ελλείποντα, απόντα ή κωλυόμενον αναπληροί ο κατά βαθμόν ανώτερος προϊστάμενος Γραφείου μεταξύ δε ομοιοβάθμων ο αρχαιότερος κατά τας περί προβαδίσματος διατάξεις του άρθρου 31 του Ν. 434/76. 3.Των Γραφείων προΐστανται οι επί βαθμοίς 8ω6ω υπάλληλοι του Κλάδου ΑΤ1 Διοικητικού Λογιστικού και οι κατά βαθμόν ανώτεροι υπάλληλοι του Κλάδου ΜΕ1 Δ/κού Λογιστικού, μεταξύ δε ισοβάθμων οι αρχαιότεροι, κατά τας περί προβαδίσματος διατάξεις του άρθρου 31 του Ν. 434/76. 4. Τους προϊσταμένους των Γραφείων ελλείποντας απόντας ή κωλυομένους αναπληρούν οι εν τω οικείω Γραφείω κατά βαθμόν ανώτεροι και επί ισοβάθμων οι αρχαιότεροι υπάλληλοι. Άρθρον 6. Κατάταξις υπηρετούντος προσωπικού. Οι κατά την δημοσίευσιν του παρόντος οργανικώς ανήκοντες εις το Ταμείον Επικουρικής Ασφαλίσεως και Προνοίας Προσωπικού Εμπορικών και Βιομηχανικών Επαγγελματικών και Βιοτεχνικών Επιμελητηρίων του Κράτους, υπάλληλοι και εντεταγμένοι ήδη εις τους υφισταμένους κλάδους κατατάσσονται αυτοδικαίως με τον ον κέκτηνται βαθμόν εις τους υπό του παρόντος προβλεπομένους κλάδους ως ακολούθως. α)Εις τον κλάδον ΑΤ1 Δ/κόν-Λ/κόν οι υπάλληλοι του μέχρι τούδε κλάδου ΑΤ1 Δ/κού-Λ/κού. β)Εις τον κλάδον ΜΕ1 Δ/κόν-Λ/κόν οι υπάλληλοι του μέχρι τούδε κλάδου ΜΕ1 Δ/κού-Λ/κού. Άρθρον 7. Καταργητικαί διατάξεις. Το υπ’ αριθμ. 965/77 Π.Δ/μα (ΦΕΚ 324/Α') ''περί συστάσεως και αναδιαρθρώσεως των υπηρεσιών και θέσεων του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους'' και το υπ’ αριθμ. 155/1980. Π.Δ/μα ''περί του Οργανισμού του Ταμείου Συντάξεων Προσωπικού των Εμπορικών και Βιομηχανικών Επιμελητηρίων του Κράτους'' καταργείται από της δημοσιεύσεως του παρόντος. 